Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: bionika és a biomérnöki alapképzési szakok, valamint a felsõoktatásról szóló 1993. évi LXXX. törvény szerinti egyetemi
Paragraph Index: 201

c) A szakképzettség gyakorlásához szükséges személyes adottságok és készségek: – önálló szakmai álláspont kialakítása, – jó együttmûködési készség, kutató csoportok munkájába való beilleszkedés, – nyitottság az új jelenségek, új tudományos eredmények iránt, – a tudomány új felismeréseinek befogadása és igény a folyamatos önképzésre, – a szakmai-etikai normák tisztelete, – kritikus értékelés és a tevékenység állandó javítása. 8. A mesterfokozat és a szakképzettség szempontjából meghatározó ismeretkörök: 8.1. A mesterfokozathoz szükséges alapozó ismeretkörök: 12–15 kredit patobiokémia (betegségismeret, a legfontosabb betegségek patobiokémiája, a betegségekben bekövetkezõ kóros biokémiai regulációk); biostatisztika, (statisztikai módszerek orvosbiológiai alkalmazása, a klinikai kutatásokhoz speciálisan kifejlesztett statisztikai eljárások, ezek elérhetõsége és gyakorlati alkalmazása, a biostatisztikai programok haszálatának ismerete); tudományos közlés elméleti alapjai, gyakorlata, tudományos irodalom és adatbázis keresés. 8.2. A szakmai törzsanyag kötelezõ ismeretkörei: 45–50 kredit molekuláris genetika és genomika a klinikai kutatásban; a fehérjekutatás modern módszerei, proteomika a klinikai kutatásban; immunológia és immunológiai módszerek a klinikai kutatásban; bizonyítékokon alapuló orvoslás; klinikai epidemiológia; klinikai farmakológia; termékorientált gyógyszer és diagnosztikum kutatások, klinikai kipróbálások; klinikai esettanulmányok; bioetika. 8.3. A szakmai törzsanyag kötelezõen választható ismeretkörei: 23–28 kredit differenciált szakmai ismeretek: 11–16 kredit lipidek speciális vizsgáló módszerei; szénhidrátok speciális vizsgáló módszerei; a klinikai kutatás kiemelt területei (malignus megbetegedések, vaszkuláris, trombotikus betegségek); neurobiológia; modern morfológiai vizsgáló módszerek; sejtbiológiai, sejtélettani vizsgáló módszerek; farmakológiai kutatásban használt módszerek; immunológiai laboratóriumi gyakorlatok, diplomamunka: 12 kredit. 9. A képzéshez kapcsolt szakmai gyakorlat követelményei: A szakmai gyakorlat kutatólaboratóriumi, illetve epidemiológiai szakmai gyakorlat. A hallgatók a felsõoktatási intézmény kutatólaboratóriumaiban kutatási projektekben való részvétellel sajátítják el a gyakorlatban a kutatás, tervezés, kivitelezés, és az eredmény értékelés módszertanát, amelynek kreditértéke 9–13 kredit. 10. Idegennyelv-ismeret követelményei: A mesterfokozat megszerzéséhez szükséges egy államilag elismert, legalább középfokú (B2), komplex típusú nyelvvizsga,vagy azzalegyenértékû érettségi bizonyítvány,illetveoklevélaz EurópaiUnióvalamelyikhivatalosidegen nyelvébõl, vagy valamelyik magyarországi nemzeti, illetve etnikai kisebbség nyelvébõl. 11. A mesterképzésbe való felvétel feltételei: A 4.2. pontban felsorolt szakokon szerezett szakképzettség esetén a hallgatónak a kredit megállapítása alapjául szolgáló ismeretek – felsõoktatási törvényben meghatározott – összevetése alapján elismerhetõ legyen legalább 30 kredit az alábbi ismeretekbõl. – 15 kredit: orvosi biokémia, klinikai kémia, klinikai biokémia, molekuláris biológia, sejtbiológia, általános farmakológia, neurobiológia, sejt és szövettenyésztés, kutatás menedzsment, hematológiai és hemosztazeológia, immunológia ismeretekbõl, továbbá – 15 kredit értékû, a mesterfokozat megszerzésére irányuló képzéssel párhuzamosan is megszerezhetõ ismeretekbõl: molekuláris biológiai kutató laboratóriumi, molekuláris morfológiai kutató laboratóriumi, sejtbiológiai és sejtélettani kutató laboratóriumi, farmakológiai kutató laboratóriumi és immunbiológiai kutató laboratóriumi gyakorlat, a felsõoktatási intézmény tanulmányi és vizsgaszabályzatában meghatározottak szerint. – A molekuláris bionika alapképzési szakon végzettek a fenti ismeretkörökbõl hiányzó krediteket a képzéssel párhuzamosan is megszerezhetik.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes